Den store klassiske julekoncert for kor og messing er tilbage i Sct. Mikkels Kirke.

Forestil dig klangen af et stort kor. Messingblæsere, der fylder kirkerummet. 
Kendte julesalmer. Engelske Christmas Carols. 
Og den helt særlige højtidelige julestemning, man forbinder med de store engelske kirketraditioner.
Den 16. december mødes Chorus Soranus og Selandia Brass igen i Sct. Mikkels Kirke i Slagelse 
til en stor klassisk julekoncert inspireret af den britiske tradition.
Omkring 50 sangere møder 25 messingblæsere og slagtøj, når kirken fyldes med danske julesange, 
engelske carols, solistiske indslag og musik for både kor og brassband.
Og selvfølgelig skal publikum ikke kun lytte. Der bliver også mulighed for selv at synge med på nogle 
af julens dejlige salmer. [image: 🎶]
Det er ottende gang, Chorus Soranus og Selandia Brass skaber julekoncert sammen, og tidligere år 
har budt på en fyldt kirke og masser af julestemning.
Chorus Soranus dirigeres af Kristine Vad
Selandia Brass dirigeres af Andras Spang Olsen
[image: 📍]Sct. Mikkels Kirke, Slagelse
[image: 📅]16. december
[image: 🚪]Dørene åbner kl. 19.00
Hvis du holder af store korklange, strålende brass og jul, der virkelig må fylde kirkerummet, så skynd dig at køb dine billetter nu .

